মুরাবিত আল-হাজ্জ
মুহাম্মদ ওলদ ফাহফু আল-মাসুমি (১৯১৩ - ১৭ জুলাই ২০১৮ ), (আল-মুরাবিত আল-হাজ্জ বা আল-হাজ্জ ওলদ ফাহফু নামে পরিচিত) ছিলেন মৌরিতানীয় ইসলামি পণ্ডিত। তিনি তার জীবনকে এবাদত এবং ধর্মীয় শিক্ষালাভের জন্য উৎসর্গ করেছিলেন। সারা বিশ্বের শিক্ষক এবং শিক্ষার্থীরা প্রায়শই তার পরিচালনায় পড়াশোনা করতে ভ্রমণ করতেন। মৌরিতানিয়ার প্রত্যন্ত গ্রামে তিনি শাইখ হামজা ইউসুফ সহ কয়েক হাজার আলেমকে শিক্ষাদান করেছিলেন।